2. pielikums

Projektu iesniegumu atlases nolikumam

**Piesārņojuma samazinājuma, notekūdeņus uzņemošā ūdensobjekta un enerģijas ietaupījuma apraksts**

**Dokumentā sniegto informāciju projekta iesniegumā neatkārto. Ja nepieciešams, projekta iesniegumā norāda atsauci uz konkrēto dokumenta sadaļu.**

**Saturs**

[1. Vidē nonākoša piesārņojuma samazinājums 2](#_Toc169251088)

[2. Notekūdeņu attīrīšanas iekārtu novadītos notekūdeņus uzņemošā ūdensobjekta ekoloģiskā kvalitāte 2](#_Toc169251089)

[3. Notekūdeņu attīrīšanas iekārtu novadītos notekūdeņus uzņemošā ūdensobjekta veids 3](#_Toc169251090)

[4. Projektā paredzētās darbības efektivitāte 3](#_Toc169251091)

[5. Horizontālais princips “Klimatdrošināšana” 4](#_Toc169251092)

[6. Horizontālais princips “Energoefektivitāte pirmajā vietā” – enerģijas ietaupījums 4](#_Toc169251093)

# Vidē nonākoša piesārņojuma samazinājums

Iekļauj aprēķinu par vidē nonākošā plānotā piesārņojuma (slāpekļa (turpmāk – N) un fosfora (turpmāk – P)) samazinājumu (%) pēc projekta īstenošanas. Tiek iekļauts skaidrojums par projektā paredzēto darbību ietekmi (sasaisti) ar piesārņojuma samazināšanu (piemēram, sniegts skaidrojums, kā konkrētā uzstādāmā iekārta sekmēs piesārņojuma samazināšanu).

Samazinājumu (%) pirms projekta īstenošanas nosaka, salīdzinot iekārtās ieplūstošo un vidē novadīto piesārņojuma daudzumu, kas aprēķināts pēc Valsts statistiskā pārskata 2-Ūdens veidlapā[[1]](#footnote-2) (izmanto jaunāko pieejamo informāciju) norādītā kopējā slāpekļa (Nkop) un kopējā fosfora (Pkop) paliekošā piesārņojuma apjoma. Aprēķinu veic, izmantojot veidlapas E tabulas “Paliekošais piesārņojums tonnas gadā” 4. kolonnā “Izejošais piesārņojums” un 3. kolonnā “Ienākošais piesārņojums” norādītos datus. Veic aprēķinu formulā:

kur:

k2 = izejošais piesārņojums, t/gadā (E tabulas 4. kolonna);

k1 = ienākošais piesārņojums, t/gadā (E tabulas 3. kolonna).

Iegūtā % samazinājuma vērtību noapaļo līdz vienam ciparam aiz komata[[2]](#footnote-3).

* **Lai kritērijā Nr. 4.1. saņemtu trīs papildu punktus,** vidē nonākošā piesārņojuma samazinājums projekta rezultātā no notekūdeņu attīrīšanas iekārtām izplūstošajos attīrītajos notekūdeņos jānodrošina vismaz 80,0 % N un vismaz 87,5 % P. Zemākam piesārņojuma samazinājumam netiek piešķirti papildu punkti.
* Gadījumā, ja jau pirms projekta īstenošanas tiek īstenots kāds no piesārņojuma samazinājuma mērķiem, kas secināms pēc Valsts statistiskā pārskata 2-Ūdens veidlapā sniegtās informācijas, papildu punkti var tikt piešķirti arī par vienas no piesārņojošās vielas koncentrācijas samazinājuma nodrošināšanu, ja otras vielas koncentrācijas samazināšana jau ir nodrošināta pirms projekta īstenošanas.
* Ja pirms projekta īstenošanas tiek sasniegta abu piesārņojošo vielu koncentrācijas samazināšana (%), punkti netiek piešķirti.
* Sadaļu aizpilda tad, ja projektā paredzētas darbības attīrīšanas efektivitātes uzlabošanai.

# Notekūdeņu attīrīšanas iekārtu novadītos notekūdeņus uzņemošā ūdensobjekta ekoloģiskā kvalitāte

Sniedz informāciju par notekūdeņu attīrīšanas iekārtu novadīto notekūdeņu uzņemošā ūdensobjekta ekoloģisko kvalitāti (ļoti slikta, slikta, vidēja, laba vai augsta) atbilstoši jaunākajam pieejamajam Latvijas vides, ģeoloģijas un meteoroloģijas centra sagatavotajam Pārskatam par virszemes un pazemes ūdeņu stāvokli (pielikumam “Upju un ezeru ūdensobjektu ekoloģiskā kvalitāte”[[3]](#footnote-4)).

* **Kritērijā Nr. 4.2. tiek piešķirti papildu punkti,** janotekūdeņu attīrīšanas iekārtu novadītos notekūdeņus uzņemošā ūdensobjekta ekoloģiskā kvalitāte ir (punkti netiek summēti):
* ļoti slikta (5 punkti);
* slikta (3 punkti);
* vidēja (1 punkts);
* laba vai augsta (0 punkti).

# Notekūdeņu attīrīšanas iekārtu novadītos notekūdeņus uzņemošā ūdensobjekta veids

Sniedz informāciju par uzņemošā ūdensobjekta atrašanos virszemes riska ūdensobjektu sarakstā atbilstoši Ministru kabineta 2011. gada 31. maija noteikumu Nr. 418 “Noteikumi par riska ūdensobjektiem”[[4]](#footnote-5) 1.-3. pielikumam, kā arī izvērtē projekta iesniegumā norādītā uzņemošā ūdensobjekta (ŪO koda) atrašanās vietu Latvijas Vides, ģeoloģijas un meteoroloģijas centra izstrādātajā ūdensobjektu kartē[[5]](#footnote-6) un vai attiecīgā vieta ietilpst Natura 2000 teritorijā[[6]](#footnote-7).

Norāda notekūdeņu izvada atrašanās vietas koordinātas LKS-92 sistēmā gan ģeogrāfisko (formātā 56.519133 un 23.811079), gan taisnleņķa metrisko koordinātu (338562,321 un 564058,203) veidā.

* **Kritērijā Nr. 4.3. tiek piešķirti papildu punkti**, janotekūdeņu attīrīšanas iekārtu novadītos notekūdeņus uzņemošā ūdensobjekta veids (punkti netiek summēti):
* ir riska ūdensobjekts atbilstoši Ministru kabineta 2011. gada 31. maija noteikumu Nr. 418 “Noteikumi par riska ūdensobjektiem” 1.-3. pielikumam (3 punkti);
* atrodas Natura 2000 teritorijā (3 punkti);
* nav riska ūdensobjekts un neatrodas Natura 2000 teritorijā (0 punkti).

# Projektā paredzētās darbības efektivitāte

Sniedz informāciju un aprēķinus par projektā plānoto darbību efektivitāti – kādas N un P koncentrācijas vidē novadītajos notekūdeņos plānots sasniegt pēc projekta īstenošanas. Tiek iekļauts skaidrojums par projektā paredzēto darbību ietekmi (sasaisti) ar piesārņojuma samazināšanu (piemēram, sniegts skaidrojums, kuru no piesārņojošajām vielām un kādā apmērā plānots samazināt ar uzstādāmo iekārtu).

*Sniedz informāciju par koncentrācijām pirms projekta īstenošanas, salīdzinot ar kopējā slāpekļa (Nkop (mg/l)) un kopējā fosfora (Pkop (mg/l)) koncentrācijām, kas norādītas Valsts statistiskā pārskata 2-Ūdens veidlapā (izmanto jaunāko pieejamo informāciju). Aprēķinu veic, izmantojot veidlapas H tabulas “Testēšanas metožu un laboratoriju raksturojums” 9. kolonnā “Testēšanas rezultāti pēc attīrīšanas” norādītos datus pa mēnešiem, ko saskaita un dala ar 12, lai iegūtu gada vidējo vērtību[[7]](#footnote-8).*

* ***Lai kritērijā Nr. 4.5. saņemtu trīs papildu punktus,*** *projekta rezultātā no NAI izplūstošajos attīrītajos notekūdeņos gada vidējās slāpekļa un fosfora koncentrācijas nepārsniedz[[8]](#footnote-9) 10,0 mg N/l un 0,7 mg P/l.*
* Gadījumā, ja jau pirms projekta īstenošanas projekta iesniedzējs izpilda kādas no minētajām prasībām, kas secināms pēc Valsts statistiskā pārskata 2-Ūdens veidlapā sniegtās informācijas, tad papildu punkti var tikt saņemti arī par vienas no piesārņojošās vielas koncentrācijas samazinājuma nodrošināšanu, ja otras vielas koncentrācijas samazināšana jau ir nodrošināta pirms projekta īstenošanas.
* Ja pirms projekta īstenošanas tiek sasniegta abu piesārņojošo vielu koncentrācija, punkti netiek piešķirti.
* Sadaļu aizpilda tad, ja projektā paredzētas darbības attīrīšanas efektivitātes uzlabošanai.

# Horizontālais princips “Klimatdrošināšana”

Iekļauj aprēķinu, nosakot siltumnīcas gāzu ietaupījuma apjomu pret situāciju, ja projekts netiktu īstenots un projektā plānotais notekūdeņu dūņu apjoms, rēķinot viena gada izteiksmē, tiktu apstrādāts ar esošo apstrādes metodi. Aprēķiniem izmanto pārbaudāmu, publiski pieejamu metodoloģiju, pārbaudāmus un uzticamus datus avotus, kas tiek norādīti aprēķinā.

Sadaļu aizpilda tad, ja projektā tiks uzlabotas vai izveidotas notekūdeņu dūņu apstrādes iekārtas.

# Horizontālais princips “Energoefektivitāte pirmajā vietā” – enerģijas ietaupījums

*Sniedz informāciju par SAM MK noteikumu 28. punktā atbalstāmo projektā paredzēto darbību izvērtējumu par enerģijas ietaupījumu.*

*Ja, plānojot projektā paredzētās darbības izvērtējumā secināts, ka iespējams iekļaut darbības, kas paredz enerģijas ietaupījumu (piemēram, aizstājot esošās iekārtas vai infrastruktūru), sniedz skaidrojums par šiem secinājumiem.*

*Aprakstā sniedz secinājumus no izvērtējuma par iespēju projektā iekļaut darbības, kas paredz enerģijas ietaupījumu[[9]](#footnote-10), un, ja projektā iespējams iekļaut darbības, kas paredz enerģijas ietaupījumu, norāda, kuras darbības iekļautas projektā:*

* *darbības, kas paredz enerģijas ietaupījumu,*
* *citas darbības, kas ir izmaksefektīvi, tehniski, ekonomiski un videi nekaitīgi alternatīvi pasākumi un vienlīdz efektīvi nodrošina attiecīgo mērķu sasniegšanu.*

Sadaļu aizpilda, ja projekta iesniegumā iekļautas darbības, kas paredz enerģijas ietaupījumu vai pasākumus, kas kopumā vai daļēji ir aizstājami ar izmaksefektīviem, tehniski, ekonomiski un videi nekaitīgiem alternatīviem pasākumiem, un vienlīdz efektīvi nodrošina attiecīgo mērķu sasniegšanu.

1. <https://www.vvd.gov.lv/lv/jaunums/vvd-aicina-operatorus-iesniegt-statistikas-parskatus-par-2023-gadu> [↑](#footnote-ref-2)
2. Ja iegūtā aprēķina rezultātā otrais cipars aiz komata ir 5 vai vairāk, rezultātu noapaļo uz augšu, bet, ja rezultātā otrais cipars aiz komata ir 4 vai mazāk, rezultātu noapaļo uz leju (piemēram, rezultātu 4.52 noapaļo uz 4.5, bet rezultātu 4.36 noapaļo uz 4.4). [↑](#footnote-ref-3)
3. Pieejams: <https://videscentrs.lvgmc.lv/lapas/udens-kvalitate>. [↑](#footnote-ref-4)
4. Pieejami: <https://likumi.lv/ta/id/231084-noteikumi-par-riska-udensobjektiem>. [↑](#footnote-ref-5)
5. Latvijas ūdens objektu un sateces baseinu karte (lvgmc.lv), pieejama: [https://geodata.lvgmc.lv/portal](https://geodata.lvgmc.lv/portal/apps/webappviewer/index.html?id=e92266271ccd40258ac22f4c3e7213d9). [↑](#footnote-ref-6)
6. Dabas datu pārvaldības sistēma OZOLS pieejama <https://ozols.gov.lv/pub>. [↑](#footnote-ref-7)
7. Iegūtie rezultāti tiek noapaļoti līdz vienam ciparam aiz komata. Ja iegūtā aprēķina rezultātā otrais cipars aiz komata ir 5 vai vairāk, rezultātu noapaļo uz augšu, bet, ja rezultātā otrais cipars aiz komata ir 4 vai mazāk, rezultātu noapaļo uz leju (piemēram, rezultātu 4.52 noapaļo uz 4.5, bet rezultātu 4.36 noapaļo uz 4.4). [↑](#footnote-ref-8)
8. [↑](#footnote-ref-9)
9. Izvērtējumu sagatavo atbilstoši metodiskajiem ieteikumiem enerģijas ietaupījumu ziņošanai un aprēķināšanai <https://www.bvkb.gov.lv/lv/media/2214/download>. [↑](#footnote-ref-10)